b'\n_START_ARTICLE_\nGermano Bus\xc4\x8do provincija\n_START_SECTION_\nIstorija\n_START_PARAGRAPH_\nProvincija \xc4\xafkurta 1984 lapkri\xc4\x8dio 30 d. pertvarkius Anchelo Sandovalo ir \xc4\x8cikitoso provincijas. Provincija pavadinta Bolivijos prezidento ir \xc4\x8ciako karo didvyriui Germ\xc3\xa1n Busch Becerra garbei.\n_START_SECTION_\nGeografija\n_START_PARAGRAPH_\n\xc5\xa0iaur\xc4\x97je Germano Bus\xc4\x8do provincija ribojasi su Anchelo Sandovalo provincija, vakaruose su \xc4\x8cikitoso provincija ir Kordiljeros provincijomis, pietuose su Paragvajumi, rytuose su Brazilija._NEWLINE_Germano Bus\xc4\x8do provincija patenka \xc4\xaf dvi skirtingas ekosistemas Pantanalio zon\xc4\x85 ir \xc4\x8cikitano mi\xc5\xa1kus (isp. Bosque Chiquitano). Provincijos vidutinis auk\xc5\xa1tis 100 metr\xc5\xb3 vir\xc5\xa1 j\xc5\xabros lygio. Vyraujantis reljefas lygumos ir kalvos. Regionas gausus mineralin\xc4\x97mis i\xc5\xa1kasenomis. Manoma, kad provincijoje esan\xc4\x8diame 756 m auk\xc5\xa1\xc4\x8dio Mutuno kalne (isp. Cerro Mut\xc3\xban ) yra vienos did\xc5\xbeiausi\xc5\xb3 gele\xc5\xbeies r\xc5\xabdos atsargos. Teritorij\xc4\x85 kerta daug upi\xc5\xb3, i\xc5\xa1 kuri\xc5\xb3 svarbiausia Paragvajaus up\xc4\x97. Rytin\xc4\x97je provincijos dalyje yra C\xc3\xa1ceres e\xc5\xbeeras._NEWLINE_Provincijoje vyrauja dr\xc4\x97gnas subtropinis klimatas. I\xc5\xa1siskiria du ry\xc5\xa1k\xc5\xabs sezonai: lietaus sezonas lapkri\xc4\x8dio-baland\xc5\xbeio m\xc4\x97nesiais ir sausasis sezonas gegu\xc5\xbe\xc4\x97s-spalio m\xc4\x97nesiais. Vidutin\xc4\x97 metin\xc4\x97 tempert\xc5\xabra 26\xc2\xa0\xc2\xb0C, metinis krituli\xc5\xb3 kiekis 1051,7 mm.'